,,Nem érti ezt az a sok ember,
Mi áradt itt meg, mint a tenger?
Miért remegtek világrendek?
Egy nép kiáltott. Aztán csend lett.”


FELADATLAP

Az 1956-os forradalom és szabadságharc 70.
évfordulója alkalmából a 2026/27-es tanévben meghirdetett történelem versenyhez



A csapat neve:   ………………………………………………………………….
Csapattagok:	    …………………………………………………………………………………………………………………………………………………………………………	
Elérhetősége (telefon vagy e-mail): ……………………………………….
Az iskola neve: …………………………………………………………….
Felkészítő tanár: ……………………………………………………………

1. Ki vagyok én? Párosítsd a leírásokat a fényképekkel! Az információkból határozd meg, kik az alábbi személyek! (10 p)

1    2    


 3   4 

5 


a, Fiatalon elköteleztem magam a kommunista mozgalommal. A Komintern megbízottjaként az 1930-as években Franciaországban és Spanyolországban tevékenykedtem. 1952 és 1956 között miniszterelnök-helyettesként a magyar gazdaságpolitikát irányítottam. 1956. október 23-ai rádióbeszédemmel tovább provokáltam a tüntetőket. A szovjet vezetőkkel tárgyaltam a felkelés erőszakos elfojtásáról. 1956. október 29-én Moszkvába szállítottak, ahonnét csak 1960-ban térhettem haza.

b, Katonatisztként 1944-ben a szovjet frontra vezényeltek, ahol hadifogságba estem. Ezután önként jelentkeztem a németellenes harcra, és Erdélyben egy partizánegységben vetettek harcba. A II. világháború után a néphadseregben teljesítettem szolgálatot. 1956. október 25-én parancsot kaptam a Kilián laktanya elfoglalására és a rendteremtésre a környékén, ehelyett azonban tűzszünetet kötöttem a felkelőkkel. Honvédelmi miniszterként segítettem Nagy Imre koalíciós kormányát. A KGB tartóztatott le Tökölön. A hóhér vetett véget életemnek 1958-ban.

c, Az ötvenes években agronómusként dolgoztam. Három testvéremmel együtt 1956. október 26-án csatlakoztam a Corvin közi felkelőkhöz, ahol november 1-jén átvettem a parancsnokságot. A szovjet csapatokkal a végsőkig harcban álltunk. A hónap végén Ausztriába menekültem, és csatlakoztam a Bécsben megalakult Magyar Forradalmi Tanácshoz. A ’56-os Magyarok Világszövetségének elnöke voltam

d,	A forradalom és szabadságharc kitörésekor ipari tanuló voltam. Fegyvert és élelmet szállítottam 1956 októberében a Széna téri felkelőknek.  A forradalom leverése után barátaimmal fegyveres csoport alakítását határoztuk el. 1958-ban elraboltuk az osztrák követség előtt posztoló rendőrt, minek következményeként két nap után letartóztattak minket. Szervezkedésben való részvételért ítéltek halálra a következő évben. Utolsó szavaim alig tizennyolc évesen: ”Éljen Magyarország, éljen a Haza, és szeretlek édesanyám!”

e, 1912-ben születtem Kapuváron. 1945-től a Nemzeti Parasztpárt vezetőségének tagja voltam, 1947-ben képviselővé választottak. 1950-től a Győr-Sopron Megyei Tanács elnökhelyetteseként dolgoztam. Nagy Imre reformjainak híve voltam, ezért elmozdítottak tisztségemből, egy állami gazdaság vezetője lettem. 1956. október 26-án Győrben az Ideiglenes Nemzeti Tanács elnökévé választottak. Egyetértettem a forradalom törekvésével, de szembeszálltam a radikálisokkal. A Dunántúli Nemzeti Tanács elnöke voltam. A forradalom leverése után visszautasítottam az együttműködést a Kádár-kormánnyal, ezért letartóztattak. 1957. augusztus 12-én vizsgálati fogságban vetettem véget életemnek, nem várva meg a bírósági ítéletet.

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Kik töltötték be az alábbi tisztségeket 1956. október 23-án? (5 p) Hogyan viszonyultak a magyarországi eseményekhez? (10 pont)

· USA elnöke: ……………………………………………………………………………………………………………………………………………………………………………………..

· SZKP első titkára: ……………………………………………………………………………………………………………………………………………………………………………………

· LEMP első titkára: ……………………………………………………………………………………………………………………………………………………………………………………

· Egyiptom miniszterelnöke: ……………………………………………………………………………………………………………………………………………………………………………………

· Jugoszlávia köztársasági elnöke: ……………………………………………………………………………………………………………………………………………………………………………………



3. Tedd időrendbe az eseményeket az időpontok pontos megjelölésével! (5 p)

… Fegyveres összetűzés kezdete a Magyar Rádió épülete előtt
… Gerő Ernő rádióbeszéde
… Sztálin-szobor ledöntése
… Sinkovits Imre elszavalja a Nemzeti dalt
… A tüntetés engedélyezése

4. Hol járunk? A rendelkezésre álló információkból találd ki, melyik 1956-os helyszínen járunk! (5 p)

a,	A szabadságharc legjelentősebb központja volt a fővárosban. A felkelés itteni felszámolását a szovjet-magyar hadvezetés is kulcskérdésnek tekintette. A csoportot először Iván Kovács László vezette, majd helyét november első napjaitól Pongrátz Gergely vette át.
………………………………………………………………………………………………..

b,	1956. október 20-án a város tudományegyetemén újjáalakul a MEFESZ. A megalakulást követően megkezdődött az országos hálózat kiépítése. A fiatalok megfogalmazták követeléseiket, melyeket 16 pontban fektettek le.
………………………………………………………………………………………………….

c, Az 1956. október 26-ai tüntetés alkalmával a városban a középületekről leverték a vörös csillagot. A határőrlaktanya közelében a határőrség parancsnoka tüzet vezényelt. Az első jelentések negyven halottról és kétszáz sebesültről szóltak. A halottak száma később nyolcvan fölé emelkedett. A tömeg ezt követően három ávós tisztet, köztük a tüzelést megkezdő katonát meglincselte.
…………………………………………………………………………………………………..

d, E megyeszékhelyen október 25-én tízezres felvonulás zajlott a pártház és a börtön előtt, ahol három tüntető kapott halálos lövést. Itt alakul meg október 30-án a forradalom legjelentősebb regionális szervezete, a Dunántúli Nemzeti Tanács.
…………………………………………………………………………………………………..

e,	1956. október 23-án tízezer tüntető jelenlétében Sinkovits Imre itt szavalta el a Nemzeti dalt, egy diák pedig felolvasta a Budapesti Műszaki Egyetemen megfogalmazott 16 pontból álló követeléseket. A tömeg ezt követően indul a Bem-szoborhoz. 
…………………………………………………………………………………………………..

5. Milyen szervezeteket, intézményeket jelölnek az alábbi rövidítések? (5 p) Röviden mutasd be őket! (10 pont)

· ÁVH    ………………………………………………………………………………..
……………………………………………………………………………………………………………………………………………………………………………………

· KISZ   …………………………………………………………………………………
……………………………………………………………………………………………………………………………………………………………………………………

· MDP   …………………………………………………………………………………
……………………………………………………………………………………………………………………………………………………………………………………

· MEFESZ   …………………………………………………………………………….
……………………………………………………………………………………………………………………………………………………………………………………

· NATO   ……………………………………………………………………………….
……………………………………………………………………………………………………………………………………………………………………………………

6. Mit jelentenek az alábbi fogalmak?  (10 pont)

· internálás:
……………………………………………………………………………………………………………………………………………………………………………………
· káder:
……………………………………………………………………………………………………………………………………………………………………………………
· amnesztia:
……………………………………………………………………………………………………………………………………………………………………………………
· munkástanács: 
……………………………………………………………………………………………………………………………………………………………………………………
· desztalinizáció:
…………………………………………………………………………………………………………………………………………………………………………………

7. Hol található a képen látható emlékmű? Miért kaphatta a Golgota elnevezést? (5 pont)



………………………………………………………………………………………………………………………………………………………………………………………………………………………………………………………………………………………………………

8. Mi volt az 1956-os forradalom jelképe? Mikor és hogyan született meg? (1+4 pont)
Készítsd el szabadon választott technikával!    (10 pont)

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………


9. Készíts bármely technikával röplapot az október 25-i győri tüntetésre! (10 pont)

10. Győr – 1956                                                                                                (20 pont)                                       
     Az alábbi 2 téma közül válassz egyet!
A,  „Menni vagy maradni?”  - a szabadságharc bukása után sokan tették fel ezt a kérdést. Írj rövid érvelő esszét arról, te hogy döntöttél volna!
B, Készíts fotómontázst az 1956-os győri események korabeli és mai ábrázolásaiból!

11. 1956 a művészetben
Készítsétek el egy szabadon választott művészeti alkotás (akár film, zene, stb) elemző bemutatását a választás indoklásával!                                                                   (20 pont)


12.  Állapítsd meg az alábbi források helyszíneit!     (8 pont)

a) Mi, ott, akik a tett színhelyétől alig pár száz méterre voltunk, hallottuk a sorozatlövéseket. Mi- kor döbbenten megtudtuk, hogy békés tüntetőkre lőttek a Földművelésügyi Minisztérium te- tejéről, vizsgálatot követeltünk. Nincs tudomásom arról, hogy ez később megtörtént-e." (Visszaemlékezés)
 A hely neve: …………………………………..
b) „Nemsokára jött egy [..] kislány, s sírva mondta, hogy a bátyja [..] bement egy tíztagú küldöttséggel, [...] hogy beolvassák a 16 pontot, s semmi hír felőlük. Voltunk akkor már tucatnyian. Bementünk a portásfülkébe, de a belső ajtó zárva volt." (Visszaemlékezés)
 A hely neve:……………………………………..
c) „Mi a néphadsereg katonái vagyunk és nekünk elsőleges kötelességünk volt védeni a laktanyát minden rendelkezésünkre álló eszközzel. [..] Védtük magunkat, ahogyan tudtuk, különben es- küszegők lettünk volna. [..] [Az ezredes] megállapodott a civil vezetéssel, hogy egymásra többet nem tüzelnek, csak a szovjet egységekre, ha nem vonulnak ki." (Csiba százados)
A hely neve:……………………………………..
d) Három személy jön ki a pártház kapuján. Egy civil és két egyenruhás volt, a civil fehér zászlót tartott a kezében. Ekkor a kapuval szemben az egyik fa mögül előbújt egy falábú, 40 éven felüli- nek látszó személy [Mesz János] és megnyitotta a fehérzászlós személyekre a tüzet." (Stadinger Katalin vallomása)
 A hely neve:……………………………….
 e) Akkor is: mennem kell. Ha nem megyünk - a szovjetek úgy veszik, mi nem akarunk tárgyalni. Mi szakítjuk meg a tárgyalás menetét [..] Tudom, volt ilyesmi már a magyar történelemben [..]. De akkor is kötelességem menni!" (Gosztonyi Péter 1956. november 3-ról)
A hely neve:……………………………….
 f) Itt Nagy Imre beszél, a Magyar Népköztársaság Minisztertanácsának elnöke. Ma hajnalban a szovjet csapatok támadást indítottak fővárosunk ellen, azzal a nyilvánvaló szándékkal, hogy megdöntsék a törvényes magyar kormányt. Csapataink harcban állnak. A kormány a helyén van. Ezt közlöm az ország népével és a világ közvéleményével." 
A hely neve:………………………………..
 g) A miniszterelnök legközelebbi munkatársaival és a családjával a nagykövetség épületébe menekült. Ott üzenet várta: vonja vissza utolsó intézkedéseit és nyilatkozatban támogassa Kádár János ugyanaznap alakult ellenkormányát, amely a szovjet csapatokra támaszkodva az „ellenforradalom" leverését vezeti. Nagy elutasította a felszólítást.
 A hely neve:…………………………………
h) A magyar népet felszólítom, hogy a megszálló hadsereget, vagy az általa esetleg felállított báb- kormányt törvényes felsőségnek ne tekintse, s vele szemben a passzív ellenállás összes fegyverével éljen - kivéve azokat, melyek Budapest közellátását és közműveit érintenék. [..] Magyarország népe elég vérrel adózott, hogy megmutassa a világnak a szabadsághoz és igazsághoz való ragaszkodását. Most a világ hatalmain van a sor, hogy megmutassák az ENSZ alapokmányában foglalt elvek erejét és a világ szabadságszerető népeinek erejét. Kérem a nagyhatalmak és az ENSZ bölcs és bátor döntését leigázott nemzetem érdekében. Budapest, 1956. november 4.
A hely neve:……………………………….


13. 1956 az irodalomban	 (12 pont)									 
 Kinek melyik művéből származnak az alábbi részletek? Melyik idézet a kakukktojás? Alkotója milyen kapcsolatban van a többi szerzővel? Hogyan kötődik Győrhöz?

A keserű kín, mely térképen határokat zúz,
mely ezrek életét kívánja és zabálja!
A keserű kín! Áldottak lobogóitok!
Fülem a földre nyomva hallgatódzom.
Hallom, ahogy a vér a föld arcára csurran.
őrizkedjen az örök zsarnok ettől a hangtól.
Megszentelődsz, föld, e napokban.
A vér sokáig ragyog az idők éjjelében.
…………………………………………………………………………………………………………………………………………………………….

S csattogott, mint tenger fölött a szél,
békés Hungária, hallatta hangját,
fegyverre most, Petőfi büszke népe,
munkások, katonák, egyetemisták,
diákok, föl mind és segítsetek!
Előre! Reszket már a vörös cárság!
Hurrá! A félelem árnyéka nélkül
veti magát a sáncokra a gyermek,
a hősi tettért vérével fizetve.

……………………………………………………………………………………………………………………………………………………………


Megint láttunk elvérezni egy népet.
Ismét kiabálhatjuk:
Nem küzdöttek hiába, nem pusztulhatnak el!
Szó, megszokott szó csak,
mialatt még dúl a harc,
piaci fecsegés csak,
szégyelni való szóbeszéd, amiben senki sem hisz!
Még senki se hallgat.
A kezeit mosó
ENSz-ben
határozatokat hoznak
egyre élesebb hangnemben.
– De valamit tenni is? Ugyan már, mit tehetnénk,
ha nem hallgatnak ránk az oroszok?

……………………………………………………………………………………………………………………………………………………………
Ismét a rémek órája a földön.
A mártíroszlopok vöröslenek.
Mit sem jelent, ha mindezt versbe költöm,
s ha nem, beszélnek maguk a kövek.
Letiporva egy bátor nép megint,
hitük, reménykedésük, kiállásuk.
Elvéreznek, s a „szabad” világ hagyja. –
Több pusztul itt, mint Magyarország lelke.
……………………………………………………………………………………………………………………………………………………
Virágos, véres, szép halottak
tereken, apró udvarokban:
vizes föld süpped melletekre.
Aludjatok e hűs karokban!
Szakadnak zászlóink a szélben,
kicsorgó könnyeink apadnak
és jaj! a forradalmas harcok
megharcolatlanok maradnak...

………………………………………………………………………………………………………………………………………………………..
A tested utca Budapesten.
Lábak taposnak rajtad.
Szíved romhalommá lőtt ház.
Lábak menekülnek át rajtad.
Az éjjel képei belevesznek szemedbe.
S tehetetlen szavak hervadoznak a szádban.
De hallod őket az éjben, a testvéreidet.
A költőt, kinek verse nem állhat a halál útjába.
A diákot, aki a könyveivel nem hódíthatja meg az életet.
A munkásfiatalt, aki lapátjával nem áshatja elő a szabadságot.
Az óvónőt, aki géppuskáját
mint vásott kölyköt úgy korholta,
míg csak el nem esett a téren.
…………………………………………………………………………………………………………………………………………………………….
Kín gerendáiból
csalódás forgácsából
s remény szikrájából
tűz lobogott föl
a Duna mentén:
a raboktól tiport
ősi Budapest
nem bírta tovább
már szíve alatt
hordani gyümölcsét –
kínokban forogva
az utca kövén
megszülte gyermekét,
s fölfénylett tőle
az elnyomott táj.
……………………………………………………………………………………………………………………………………………………………

Elbóbiskolt a történelem – s nem hisz
már abban sem, ki róla álmodik:
rohamozókra tüzelnek forogva
a füstön át ormótlan harckocsik.
A múzeum lángokban, rom a kórház
s az emelvénynél nép tömegesen.
Sztálin bronzteste széttagolva-verve
hever holtak közt a kövezeten.
Géppuskafészekből zokogva lőnek
a gyermekek – s a zsarnok már oda,
A szabadság átható szele metsző
s szörnyű a harag faltörő kosa.
……………………………………………………………………………………………………………………………………………………………
A kakukktojás:……………………………………………………………………………………………………………………………………..
Kapcsolat a többi költővel:…………………………………………………………………………………………………………………..
Kapcsolat Győrrel:………………………………………………………………………………………………………………………………..







	
	Elérhető pont
	Szerzett pont

	1.
	10
	

	2.
	15
	

	3.
	5
	

	4.
	5
	

	5.
	15
	

	6.
	10
	

	7.
	5
	

	8.
	15
	

	9.
	10
	

	10.
	20
	

	11.
	20
	

	12.
	8
	

	13.
	11
	

	Összpont
	155
	


Beadási határidő: 2026. december 3.
Eredményhirdetés az első három helyezett részvételével december 11-én. (Őket előtte telefonon vagy e-mailben értesítjük). A további helyezések és pontszámok az iskola honlapján lesznek elérhetők  december 15-től. Kérjük a csatolt MI használati napló kitöltését!
Jó munkát és sikeres versenyzést kívánunk!
                                                            Barabás Rita és Kazóné Kardos Melinda

Nem érti ezt az a sok ember,

